Ներկա ժամանակահատվածում ամեն մի մասնագիտության մարդու, ամեն քայլափոխի զգացվում է մանակավարժություն իմանալու անհրաժեշտությունը։ Դա և ինքնադաստիարակությունն է, և սեփական երեխաների դաստաիարակությունը, և իր ենթակայության ներքո աշխատողների ուսուցումը։ Մեր ամբողջ կյանքը դաստիարակության անընդհատ գործընթաց է, և այն մարդը, ով ավելի բանիմաց է այդ ասպարեզում, նա ավելի մեծ հնարավորություններ կունենա հարմարվելու կյանքի նոր պայմաններին։ Դա է պատճառը, որ բոլոր մասնագիտությունների պատրաստման ժամանակակից ծրագրերի մեջ իր կայուն տեղն ունի մանկավարժության դասընթացը։ Ի վերջո մանկավարժությունը չի ենթադրում միայն մանակավարժական կրթօջախների համար ուսուցչական կադրերի պատրաստում։ Մանկավարժությունն անձի մեջ հաղորդակցման կարողություններ ու հմտություններ է ձևավորում, որն ինչ խոսք անհրաժեշտություն է հասարակական կյանքում և պահանջված յուրաքանչյուր մասնագիտության տեր մարդու համար։